-1 Les infraccions tipificades en l'article 16 són sancionades amb una multa de 20.000 fins a 15.000.000 de pessetes, segons l'escala següent:
a) De 20.000 a 50.000 pessetes, si es tracta de focus mòbils d'emissió o de focus fixos provinents d'activitats comercials, de serveis o d'habitatges.
b) De 20.000 a 200.000 pessetes, si es tracta de focus fixos d'emissió provinents d'activitats industrials o de sanejament.
a) De 50.000 a 250.000 pessetes, si es tracta de focus mòbils d'emissió o de focus fixos provinents d'activitats comercials, de serveis o d'habitatges.
b) De 200.000 a 1.000.000 de pessetes, si es tracta de focus fixos d'emissió provinents d'activitats industrials o de sanejament.
a) D'1.000.000 de pessetes a 7.500.000 pessetes, si es tracta de focus mòbils d'emissió o de focus fixos provinents d'activitats comercials, de serveis o d'habitatges.
b) D'1.000.000 de pessetes a 15.000.000 de pessetes, si es tracta de focus fixos provinents d'activitats industrials o de sanejament.
-2 Si les infraccions tipificades per l'article 16 originen danys o perjudicis reals o potencials per a la salut de les persones o el medi ambient, es poden precintar els generadors de calor i els vehicles i es pot procedir a la suspensió o la clausura temporal fins que es comprovi la correcció de les anomalies o els defectes causants dels esmentats danys.
Un cop transcorregut el termini concedit per a la correcció, si aquesta no s'ha produït, la clausura pot ésser definitiva.
Aquestes mesures són compatibles amb la imposició de la multa que hi pugui correspondre.
-3 En el cas que la infracció tingui lloc en indrets declarats zones d'atenció especial o zones de protecció especial, la quantia de la multa es pot imposar fins al doble o fins al triple, respectivament.
-4 La competència per a imposar les sancions establertes en els apartats 1 i 2 correspon:
a) Als alcaldes de municipis de menys de 50.000 habitants i als delegats territorials del Departament de Medi Ambient, si la quantia de la multa no excedeix d'1.000.000 de pessetes.
b) Als alcaldes de municipis de més de 50.000 habitants, si la quantia de la multa no excedeix de 10.000.000 de pessetes.
c) Al director general de Qualitat Ambiental, si la quantia de la multa ultrapassa el 1.000.000 de pessetes i no excedeix de 10.000.000 de pessetes.
d) Al conseller de Medi Ambient, si la quantia de la sanció excedeix de 10.000.000 de pessetes o si comporta la suspensió o la clausura temporal de l'activitat.
e) Als alcaldes, si la sanció comporta el precintament de generadors de calor domèstics, d'oficines o de serveis o el precintament de vehicles de motor.
f) Al Govern, si la sanció comporta la suspensió o la clausura definitiva de l'activitat.
-5 Per a graduar les multes hom s'ha d'atendre a les circumstàncies i el grau de culpa del responsable, a la reiteració, la participació i el benefici obtingut, i al grau d'incidència o al risc objectiu de dany greu a la salut humana, al medi ambient o als recursos naturals.
-6 Simultàniament a la incoació del procediment sancionador o en qualsevol moment del seu curs, es pot acordar, com a mesura cautelar, el precintament de generadors de calor i de vehicles de motor o la suspensió o la clausura de l'activitat.
-7 La sanció consistent en una multa imposada per l'incompliment dels nivells d'emissió establerts comporta el requeriment de la reducció de les emissions als límits admesos en el termini que s'assenyali en la resolució sancionadora.
Si els nivells d'immissió mesurats en la zona afectada ho permeten i s'ha satisfet la multa imposada com a sanció, es pot convenir amb l'empresa un programa gradual de reducció de les emissions anàleg al que assenyala l'article 13 bis.4.
-1 La competència per a imposar les sancions previstes en l'article anterior correspon:
a) Als alcaldes i als caps dels Serveis Territorials del Departament de Governació si la quantia de la multa no excedeix les 500.000 pessetes.
b) Al Conseller de Governació si la quantia de la multa ultrapassa les 500.000 pessetes i no excedeix les 1.500.000 pessetes.
c) Al Consell Executiu si la quantia de la multa excedeix les 1.500.000 pessetes o si la sanció comporta la cessió de l'activitat.
-2 Sens perjudici del que disposa l'article 7, el precintament de generadors de calor domèstics i de vehicles de motor correspon als alcaldes, i la suspensió o la clausura d'establiments industrials o d'activitats agràries correspon al Conseller de Governació.